Muradus
Muradus sive Amorathes (vel etiam Amurathes, Amurates, Amurathus) est praenomen masculinum, quod variis in linguis invenitur. Etiam nomen gentile esse potest.

Significatio 
Nomen Muradus e Lingua Arabica deductum est(مراد, Murād) et desiderium signficat. Ut multa alia nomina Arabica etiam in aliis linguis (Turcica, Persica etc.) in usu est.

Modus nominis scribendi in linguis, quae abecedario Arabico non iam utuntur, variare potest. Cum linguae Turcicae sit obduratio sonorum finalium, nomen hodie litteris Latinis Murat scribitur. Ubi lingua Francogallica praevalet (sive praevalebat), etiam forma Mourad invenitur.

Forma Latina Amorathes (et similia) est nomen Murad, cui articulus Arabicus praefixus est.

Homines noti

Nomen gentile 
 Ioachim Murat, (1767–1815), Napoleonis sororis vir et Franciae marescalcus, ab anno 1808 usque ad annum 1815 rex Neapolis
 Ferid Murad (natus 1936), medicus Civitatum Foederatarum Americae, anno 1998 Praemio Nobeliano physiologiae et medicinae ornatus

Sultani Ottomanici 
Muradus I, (1319?-1389)
Muradus II, (1403?-1451)
Muradus III, (1546–1595)
Muradus IV, (1610/11-1640)
Muradus V, (1840–1904)

Alii homines noti 
 Franciscus de Werner alias Murad Efendi (1836–1881), legatus Austriacus, qui se ad Religionem Islamicam convertit
 Josephus Bem (1795–1850) alias Amurat (Murat) Pascha, magister militum polonicus-hungaricus revolutionis anni 1848, qui se ad Religionem Islamicam convertit
 Mehmet Murat Ildan (natus 1965), scriptor linguae Turcicae.

Notae 

Nomina
Praenomina Arabica